
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.44/2004 pentru prorogarea termenului prevăzut la art.4 alin.(72) din Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, precum şi a termenului prevăzut la art.59 alin.(1) din Legea nr.38/2003 privind transportul în regim de taxi şi în regim de închiriere, primit cu nr.P.L.x - 380 din 15 iunie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

István Antal

RAPORT

asupra proiectului de Lege pentru aprobarea Ordonanţei de urgenţă a Guvernului nr.44/2004 pentru prorogarea termenului prevăzut la art.4 alin.(72) din Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, precum şi a termenului prevăzut la art.59 alin.(1) din Legea nr.38/2003 privind 

transportul în regim de taxi şi în regim de închiriere



În conformitate cu prevederile Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L. x-380 din 15 iunie 2004, pentru avizare şi dezbatere în fond, în procedură de urgenţă, cu termen de depunere a raportului - 18 iunie 2004, cu proiectul de Lege pentru aprobarea Ordonanţei de urgenţă a Guvernului nr.44/2004 pentru prorogarea termenului prevăzut la art.4 alin.(72) din Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, precum şi a termenului prevăzut la art.59 alin.(1) din Legea nr.38/2003 privind transportul în regim de taxi şi în regim de închiriere.



Prin Ordonanţa de urgenţă a Guvernului nr.44/2004 se propune ca termenul de dotare cu aparate de marcat electronice fiscale a autovehiculelor care efectuează transport în regim de taxi şi în regim de închiriere, să fie prelungit până la data de 31 decembrie 2004.



Prin obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost avizat favorabil de Consiliul Legislativ, cu nr.963 din 2 iunie 2004.



Proiectul de lege a fost adoptat de Senat în şedinţa din 14 iunie 2004.



Membrii comisiei au analizat proiectul de lege în şedinţa din 16 iunie 2004.



La lucrările comisiei au participat 18 deputaţi din totalul de 25 membri ai comisiei.



În urma dezbaterilor membrii comisiei au hotărât să avizeze favorabil proiectul de lege în forma adoptată de Senat.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Camera decizională pentru acest proiect de lege.

PREŞEDINTE,

István Antal

Experţi,

Viorela Gondoş

Daniel Bădina

